Хайнрих Хайне
Тъга сърцето ми потиска…

Превод от немски: Димитър Стоевски, 1947

chitanka.info

Тъга сърцето ми потиска

и спомням времената прежни:

светът бе хубав и животът

течеше всявга безметежно.

Тъй опако е всичко днеска —

какво тегло, какви неволи!

Умрял е Господ във небето,

а дяволът е мъртъв долу.

Всегда навъсени, студени

и кисели са всички хора;

да нямаше любов, в живота

не бихме имали опора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.